cyanic-selkie/wikianc huggingface dataset:
லில்லியன் கிஸ்
மௌனப்படங்களில் 1912 -1929 வரை
1912 இல், அவர் புகழ்பெற்ற இயக்குனர் D.W. கிரிபித். அவர் நாடகத்தை பார்த்து பரவசம் அடைந்து சினிமாவில் வாய்ப்பு கொடுத்தார். அவளுடைய முதல் படம், அன் அன்ஸீன்  எனிமி (1912), தி ஒன் ஷி லவ்வுடு   (1912) மற்றும் மை பேபி (1912) மற்றும்  கிரிபித்.இயக்கத்தில் 1912 இல் மொத்தம் 12  படங்களில்  நடித்தார். அடுத்த இரண்டு ஆண்டுகளில் 25 திரைப்படங்கள் மூலம், பொதுமக்களுக்கு லில்லியனின் நடிப்பாற்றல் மிகப்பெரிய தாக்கத்தை ஏற்படுத்தி இருந்தது. மிக சிறந்த நடிகை என்று பெயர் பெற்றிருந்த" அமெரிக்காவின் இனிய இதயம் " மேரி பிக் போர்ட் க்கு இணையாக பேசப்பட்டார் பின்னர் மிக சிறந்த படம் என்று தனக்கு தோன்றிய படங்களில் நடிப்பாற்றலை 1929  வரை தொடர்ந்தார்.
பேசும் படத்தில் 1933 -1987 வரை
பேசும் படம் 1929 இல் அறிமுகம் ஆகவே மௌனப்பட காலம் முடிவுக்கு வந்தது .செக்சியாக நடித்து புகழ் பெற விரும்பாததால் நாடகத்திற்கு திரும்பினார்புதியவர்கள் க்ரெட்டா கார்போ போன்று இத்துறையில் அறிமுகம் ஆனதால் 1922 ,1925 ,1929  ஆகிய படங்களில் நடிக்கவில்லை .மௌன படத்திற்கு மவுசு குறைந்ததால் அவர் நாடகத்தில் நடித்தார் .இடை இடையே பேசும் படத்திலும் நடித்தார். அவர் தனது ஹிஸ் டபுள் லைப் 1933 என்ற படத்தை தயாரித்தார் .பின்னர் பத்து வருடங்களுக்கு மற்றொரு படம் எடுக்கவில்லை. 1943 இல் அவர் திரும்பி வந்தபோது, ​​இரண்டு பெரிய-பட்ஜெட் படங்கள், டான் (1942) மற்றும் மேன் ஆஃப் தி ஃபேமிலி (1943) ஆகியவற்றில் நடித்தார். இந்த இரண்டுபடங்களும் தோல்வியை தந்தாலும் 1946 டூயல் இன்  தி  சன் படத்துக்காக   இல் சிறந்த துணைநடிகைக்கான விருது பெற்றார். அவரது வாழ்க்கை மிகவும் விமர்சன ரீதியாக பாராட்டப்பட்ட பாத்திரங்களில் ஒன்று திகில் திரைப்படமான தி நைட் ஆப் த ஹண்டர் (1955) இல் வெளிவந்தது, மேலும் நடிகர் சார்லஸ் லாக்டன் இயக்கிய ஒரே திரைப்படமாகும்.
சுயசரிதை
1969 ஆம் ஆண்டில், அவர் தனது சுயசரிதையை வெளியிட்டார்  'தி மூவிஸ், திரு க்ரிஃபித் அண்ட் மி'. 1987 ஆம் ஆண்டில், அவருடைய இறுதித் திரைப்படம், தி வேல்ஸ் ஆஃப் ஆகஸ்ட் (1987), அவர் ஒரு புதிய தலைமுறை ரசிகர்களை அம்பலப்படுத்திய ஒரு பாக்ஸ் ஆபிஸ் வெற்றியாக இருந்தது. அவரது 75 வருட வாழ்க்கை எந்தத் துறையில் இருந்தாலும் நாடகமாகட்டும் ,மௌன படமாகட்டும் ,பேசும் படம் ஆகட்டும் நிறைவாகவே புகழுடன் இருந்தார்
இறப்பு
இவர் திருமணமே செய்து கொள்ளவில்லை .பிப்ரவரி 27, 1993 இல், நியூயார்க் நகரத்தில் சகோதரி டோரோதி முன்னிலையில் தூக்கத்தில் 99 வயதில் லில்லியன் கிஷ் இறந்தார்.
வெளி இணைப்புகள்
பகுப்பு:1893 பிறப்புகள் பகுப்பு:1993 இறப்புகள் பகுப்பு:சிறப்பு அகாதமி விருதை பெற்றவர்கள் பகுப்பு:அமெரிக்க எழுத்தாளர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்கத் திரைப்பட இயக்குநர்கள்
குரால்
குரால் எனும் பட்டைக் கழுத்து சின்ன ஆந்தை (Collared Scops Owl, Outs bakkamoena) ஆசியாவின் தென் பகுதியில் மட்டுமே வாழும் ஓர் ஆந்தை வகை ஆகும்.
உடலமைப்பு
24 செ.மீ. - தலையில் காதுபோல் அமைந்த சிறு கொம்புகளும் பின் கழுத்தில் வெளிர்பட்டையும் கொண்டது. உடல் சாம்பல் பழுப்பாகக் கருஞ்சிவப்புத் தோய்ந்து காணப்படும். மார்பும் வயிறும் வெளிர் மஞ்சளாகக் கருங்கோடுகளும் நெளியான செம்பழுப்புக் கீற்றுக்களும் கொண்டது.
வாழிடச்சூழலும் நடத்தையும்
தமிழகம் எங்கும் இலையுதிர்க் காடுகள், மாறாப் பசுங்காடுகள், தோப்புகள், வயல்கள், சார்ந்து பகல் முழுவதும் மரக்கிளைகளில் இலை தழைகளிடையே பதுங்கியிருந்து இரவில் வெளிப்பட்டு ஓணான், எலி, தத்துக்கிளி, வண்டு முதலியவற்றை இரையாகத் தேடி உண்ணும். '''வாயுட்? வாயுட்?''' எனக் கேள்வி கேட்பது போன்ற இதன் குரல் கொண்டு மட்டுமே இதன் இருப்பை அறிய முடியும். தொடர்ந்து இதுபோலக் குரல் கொடுத்தபடி இருக்கும்.
இனப்பெருக்கம்
ஜனவரி முதல் மார்ச் முடிய மரப்பொந்துகளில் 3 முதல் 5 முட்டைகள் இடும்.
உள் இணைப்புகள்
பகுப்பு:தமிழ்நாட்டில் காணப்படும் பறவைகள் பகுப்பு:ஆந்தைகள் பகுப்பு:ஆசிய ஆந்தைகள்
ரோஜர் மூர்
சர் ரோஜர் மூர் (Sir Roger Moore, 14 அக்டோபர் 1927 – 23 மே 2017) ஆங்கிலேய நடிகர் ஆவார். இவர் பிரித்தானிய இரகசிய முகவர் யேம்சு பாண்ட் பற்றிய திரைப்படங்களில் யேம்சு பாண்டாக 1973 முதல் 1985 வரை ஏழு திரைப்படங்களில் நடித்துள்ளார். 1991 இல் இவர் யுனிசெப் நல்லெண்ணத் தூதராக நியமிக்கப்பட்டார். 2003 இல் இவருக்கு எலபெத் மகாராணி சர் பட்டம் வழங்கிக் கௌரவித்தார்.
பிறப்பும் இளமை பருவமும்
ரோஜர் மூர் 1927 அக்டோபர் 14 ம் தேதி லண்டனில் உள்ள லம்பேத்தின் லண்டன் பெருநகரத்தின் ஒரு பகுதியான ஸ்டாக்வெல்லில் பிறந்தார். இவரது தாயார் கொல்கத்தாவில் ஓர் ஆங்கிலேயக் குடும்பத்தில் பிறந்தவர். தந்தை ஜார்ஜ் ஆல்பிரட் மூர், ஒரு காவல்துறை அதிகாரி. பாட்டர்சீ இலக்கணப் பள்ளியிலும், கோர்ன்வால் லான்செசுடன் கல்லூரியிலும், பின்னர் அமெர்சாம் சாலமோர் இலக்கணப் பள்ளியிலும் கல்வி கற்றார். பின்னர் அவர் துர்ஹாம் பல்கலைக் கழகத்தின் வெனரபிள் பெடீ கல்லூரிக்குச் சென்றார், ஆனால் பட்டம் பெறவில்லை.
ராயல் அகாடமி ஆஃப் டிராமாடிக் ஆர்ட்டில் இரண்டு கோர்ஸ்  படித்துக்கொண்டிருந்தார், இதற்கு உதவியவர்  இயக்குனர் பிரையன் டெஸ்மோண்ட் ஹர்ஸ்ட். அத்துடன் சிறுசிறு பாத்திரங்களிலும் தோன்றினார் .அப்போது ஜேம்ஸ் பாண்ட் படங்களில் மனிபென்னி யாக வரும் லோயிஸ் மாஸ்வ்ல் இவருடன் படித்தார்
18 வயதில், இரண்டாம் உலகப் போர் முடிவுக்கு வந்தவுடன், மூர் தேசிய சேவையில் சேர்ந்தார். 21 செப்டம்பர் 1946 அன்று, ராயல் ராணுவ சேவை கார்ப்ஸில் இரண்டாம் லெப்டினண்ட் ஆக நியமிக்கப்பட்டார். அவருக்கு சேவை எண் 372394 வழங்கப்பட்டது. [4] இறுதியில் அவர் ஒரு கேப்டனாக ஆனார். மூர் மேற்கு ஜெர்மனியில் ஒரு சிறு துறையை நிர்வகித்து வந்தார்.
அப்பா போல போலீஸ் அதிகாரியாக வேண்டும் என்பதே அவரின் லட்சியம். ஆனால் கடைசியில் ஓவியராகி பின்னர் திரைப்பட அனிமேஷன் துறைக்கு வந்தார் ரோஜர் மூர். அதுவும் சிறிது காலமே நிலைத்தது. பின்னர் புகைப்படக் கலைஞரான தனது நண்பரின் உதவியால் மாடலிங் செய்தார். ஆனால் அதிலும் பெரிதாக சாதிக்கமுடியவில்லை. ஜட்டி, பனியன், பற்பசை விளம்பரத்துக்குதான் கூப்பிட்டார்கள். மாடலிங் செய்தபோது ஹாலிவுட்டில் நடிக்க ஆசை வந்தது. ராயல் அகாடமி ஆஃப் டிரமாடிக் ஆர்ட் பயிற்சிக் கல்லூரியில் சேர்ந்தார் ரோஜர். முதலில் வீதி நாடகங்கள், டிவி தொடர்களில் மட்டுமே வாய்ப்பு வந்தது. அதன் பின்னர் 1945-ல் ஹாலிவுட்டில் துணை நடிகர் வாய்ப்பு கிடைத்தது. 5 ஆண்டுகள் உழைத்தும் பெரிய அளவில் வாய்ப்பு எதுவும் கிடைக்கவில்லை. அதனால் மீண்டும் டிவி சீரியலுக்கு சென்றார். 'டிராயிங் ரூம் டிடெக்டிவ்', 'தி செயின்ட்' ஆகிய டிவி தொடர்கள் இவரை உளவாளியாக பிரபலமாக்கின டிவி சீரியல்கள். ஒருவழியாக 46 வயதில் கதாநாயகனாக வாய்ப்பு கிடைத்து.
சொந்த வாழ்க்கை
1946 ஆம் ஆண்டில், 18 வயதான மூர் ஒரு ராடா மாணவரை மணந்தார்; நடிகை மற்றும் ஐஸ் ஸ்கேட்டர் டோர்ன் வான் ஸ்டெயின் ,அவர் மூரை விட ஆறு வயது மூத்தவர். [21] மூர் மற்றும் வான் ஸ்டெயன் ஸ்ட்ராத்தாமில் அவருடைய குடும்பத்தாருடன் வசித்தனர், ஆனால் பணத்திற்கான பதட்டங்கள், அவரது நடிப்புத் திறனில் நம்பிக்கை இல்லாததால் அவர்களது உறவை பாதித்தது. [22] ஒரு சந்தர்ப்பத்தில் அவர் மேல் தேநீர் கோப்பையை  தூக்கி எறிந்தார். அதன் பிறகே ராணுவ சேவைக்கு சென்றார்.
மூர் நான்கு முறை திருமணம் செய்து கொண்டார், அவற்றில்  வெல்ஷ் பாடகர் டோரதி ஸ்கைர்ஸ் ,மற்றும்  இத்தாலிய நடிகை லுயிசா மாட்டோலி, முக்கியமானவர்கள் .நடிகை லுயிசா மாட்டோலி ,அவருடன் மூன்று குழந்தைகள் பிறந்தனர். டெபோரா மூர் மற்றும் ஜெஃப்ரி மூர். மூர் 2008 இல் " மை வேர்ட் இஸ் மை பாண்ட் "என்ற சுயசரிதையை வெளியிட்டார்; அவர் தன்னுடைய வாழ்க்கையின் சினிமா பற்றி பிற புத்தகங்களை எழுதியுள்ளார். தற்போது யுனிசெஃப் நல்லெண்ணத் தூதராக இருக்கிறார். எல்லாவற்றையும்விட இந்த பணியே மிகுந்த மனநிறைவு அளிப்பதாக கூறுகிறார். யூனிசெப் அமைப்பின் நலத்தூதராகவும் பணியாற்றியுள்ள ரோஜர், சுகாதாரப் பணிகளுக்காக அதிக அளவு நன்கொடைகளை வாரி வழங்கியுள்ளார்.
இறப்பு
புற்று நோயால் அவதிப்பட்டு வந்த அவர் ரோஜர் மூர் அவரது 89 வது வயதில் ஸ்விட்சர்லாந்தில் 2017 மே 23 இல் காலமானார்.
வெளி இணைப்புகள்
பகுப்பு:ஆங்கிலத் திரைப்பட நடிகர்கள் பகுப்பு:1927 பிறப்புகள் பகுப்பு:2017 இறப்புகள் பகுப்பு:சர் பட்டம் பெற்றவர்கள் பகுப்பு:புற்றுநோயால் இறந்தவர்கள்
பிகார் அருங்காட்சியகம்
பிகார் அருங்காட்சியகம் (Bihar Museum) (இந்தி: बिहार संग्रहालय) இந்திய மாநிலமான பிகாரின் தலைநகரான பாட்னாவில் ஆகஸ்டு, 2015ல் திறக்கப்பட்ட கலைப் பொருட்களுக்கான அருங்காட்சியகத்தின் ஒரு பகுதியாகும். .
அமைவிடம்
இவ்வருங்காட்சியகம் பாட்னா நகரத்தின் பெய்லி சாலையில், ஜவகர்லால் நேரு மார்க் பகுதியில் அமைந்துள்ளது.
நவீன அருங்காட்சியகம்
பிகாரின் தொல் வரலாற்றை விளக்கும் வகையில் ஏழு கலைக்கூடங்களின் தொகுதியான இவ்வருங்காட்சியகம், 517 கோடி செலவில் உலகத் தரத்தில் நவீனமயமாக்கப்பட்டு, 2.5 இலட்சம் சதுர அடியில், இரண்டு தளங்களுடன் கூடிய கட்டிடங்கள் கட்டப்பட்டுள்ளது. இந்த மேம்படுத்தப்பட்ட அருங்காட்சியகத்தை பிகார் முதலமைச்சர் நிதிஷ் குமார் 2 அக்டோபர் 2017ல் திறந்து வைத்தார். இப்புதிய அருங்காட்சியகம் பிகார் மாநிலத்தில் கலை, வரலாறு, தொல்லியலை விளக்கும் வகையில் அமைந்துள்ளது. புத்தர், மகாவீரர், நாளந்தா பல்கலைக்கழகம், மகாத்மா காந்தி முதன் முதலில் பிகாரின் சம்பராணில் துவக்கிய ஒத்துழையாமை இயக்க நிகழ்வுகள், சாணக்கியரின் தத்துவங்களும், மௌரியப் பேரரசு, பேரரசர் அசோகர்  மற்றும் குப்தப் பேரரசுகளின் வரலாற்று நிகழ்வுச் சின்னங்கள் இடம் பெற்றுள்ளது.
2,000 – 2300 ஆண்டுகளுக்கு முந்தைய அசோகர் காலத்திய யட்சினி சிற்பம், பிரித்தானிய இந்தியா ஆட்சியின் போது மொரிசியஸ், சுரிநாம், டிரினிடாட், டுபாகோ போன்ற நாடுகளுக்கு புலம் பெயர்ந்த பிகாரி மக்களின் வரலாற்றை காட்சிப்படுத்தும் ஓவியங்கள் காட்சிப்படுத்தப்பட்டுள்ளது.
மேலும் 171 பௌத்த பிக்குகளின் வெண்கலச் சிற்பங்களின் தொகுதி மற்றும் 6,000 கிலோ எடை கொண்ட புத்தரின் வெண்கலச் சிலை இவ்வருங்காட்சியகத்தில் காட்சிப்படுத்தப்பட்டுள்ளது.
நுழைவுக் கட்டணம்
அருங்காட்சியகத்தை பார்வையிட பெரியர்களுக்கு ரூ. 100ம்; சிறுவர்களுக்கு ரூ. 50ம்; வெளிநாட்டவர்களுக்கு ரூ. 500 கட்டணமாக வசூலிக்கப்படுகிறது.
வெளி இணைப்புகள்
பகுப்பு:தொல்லியல் அருங்காட்சியகங்கள் பகுப்பு:பீகார் அருங்காட்சியகங்கள்
கிருத்திகா நாதிக்
கிருத்திகா நாதிக் (Kruttika Nadig) என்பவர் ஒர் இந்தியப் பெண் சதுரங்க கிராண்டு மாசுட்டர் ஆவார். மகாராட்டிராவைச் சேர்ந்த இவர் 1988 ஆம் ஆண்டு பிப்ரவரி 17 ஆம் நாள் பிறந்தார். 2008   ஆம் ஆண்டு நடைபெற்ற இந்திய தேசியப் பெண்கள் சதுரங்க சாம்பியன் பட்டப்போட்டியில் விளையாடி வெற்றி பெற்றார். 2010 ஆம் ஆண்டில் உலகப் பெண்கள் சதுரங்க சாம்பியன் பட்டப் போட்டியிலும் வென்றார். முதல் சுற்றுப் போட்டியில் சகநாட்டு வீராங்கனையான அரிக்கா துரோணவள்லியிடம் தோற்றுப்போனார். 2009 ஆம் ஆண்டில் நடைபெற்ற உலக குழு சதுரங்க சாம்பியன் போட்டி, ஆசிய குழு சாம்பியன் பட்டப் போட்டிகளில் இந்தியாவின் சார்பாக விளையாடினார். 2003 ஆம் ஆண்டு 16 வயதுக்குட்பட்டோருக்கான உலக இளையோர் சதுரங்க ஒலிம்பிக் போட்டிகளில் இந்தியப் பெண்கள் அணியில் ஒருவராக விளையாடினார் .  ஒரு பத்திரிகையாளராகவும் கிருத்திகா பணிபுரிந்தார்.
புற இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:இந்திய சதுரங்க வீராங்கனைகள் பகுப்பு:சதுரங்க கிராண்டு மாசுட்டர்கள் பகுப்பு:மகாராட்டிர விளையாட்டு வீரர்கள்
கள்ளபார்ட் நடராஜன்
கள்ளப்பார்ட் நடராஜன், முன்னாள் தமிழ்த்திரைப்பட நடிகர் ஆவார். இளமையில் மேடை நாடகங்களில் கள்ளன் வேடங்களில் நடித்ததால்,  கள்ளப்பார்ட் இவரின் பெயருக்கு முன் அடைமொழியானது. பின்னர் வெள்ளித்திரையில் எதிர்மறைநாயகனாகவும், குணசித்திர நடிகராகவும், சிரிப்பு நடிகராகவும், நடன ஆடுபவராகவும் நூற்றுக்கும் மேற்பட்ட தமிழ்த்திரைப்படங்களில் நடித்தவர். இவர் 1952-இல் பராசக்தி திரைப்படத்தில் முதன்முதலாக அறிமுகமானவர்.
தனியார் தொலைக்காட்சிகள் தமிழ்நாட்டிற்கு வருமுன்னர், இவர் சென்னைத் தொலைகாட்சியில் இருபதிற்கும் மேற்பட்ட தொடர்களில் நடித்தவர். சென்னைத் தொலைக்காட்சியில் ஒரு நேர்காணலின் போது, 27 மார்ச் 1996 அன்று தமது எழுபதாவது அகவையில் மறைந்தவர்.
இளமை
மேடை நாடகக் கலைஞர்களான இராமலிங்கம் - பரிபூரணத்தம்மாள் இணையருக்கு தஞ்சாவூரில் பிறந்ததவர் நடராஜன். நடராஜனும் தமது 10-வது வயதிலேயே நாடக நடிகரானார். நவாப் ராஜமாணிக்கம் நாடகக் குழுவில் 12 ஆண்டு காலம் பணிபுரிந்தார். ‘வள்ளித் திருமணம்’, ‘ராமாயணம்’ முதலான நாடகங்களில் நடித்தார்.. மேடை நாடகங்களில் கள்ளன் வேடத்தில் நன்கு நடித்ததால், கள்ளப்பார்ட் நடராஜன் என்று பெயர் பெற்றார்.
வெளி இணைப்புகள்
பகுப்பு:1996 இறப்புகள் பகுப்பு:1926 பிறப்புகள் பகுப்பு:இந்தியத் தமிழ் நாடக நடிகர்கள் பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:இந்தியத் தமிழ் நாடகத் துறையினர்
மலேசியா எயர்லைன்ஸ் விமானம் 370
மலேசியா எயர்லைன்ஸ் விமானம் 370 (MH370, அல்லது புரிந்துணர்வு ஒப்பந்தத்தின் படி சீனா சதர்ன் ஏர்லைன்ஸ் விமானம் CZ748 ) என்பது 227 பயணிகள் மற்றும் 12 பணிக்குழுவினரோடு காணாமல் போன போயிங் 777 வகை விமானம் ஆகும்.
காணாமல் போன விவரங்கள்
மலேசியத் தலைநகர் கோலாலம்பூரில் இருந்து சீனத் தலைநகர் பெய்ஜிங்கிற்கு 8 மார்ச் 2014 அன்று 00:41 (ம.நே) மணியளவில் இவ்விமானம் புறப்பட்டது. இருவேறு முரண்பாடான தகவல்களின்படி அதிகாலை 01:22 அல்லது 2.40 மணியளவில் தாய்லாந்து வளைகுடாவை கடக்கும் போது இவ்விமானம் கட்டுப்பாட்டு அறையுடனான தொடர்பை இழந்தது. அப்போது இந்த விமானம் கடலுக்கு மேலே 36,000 அடிகள் உயரத்தில் பறந்துள்ளது.
தேடுதல் பணிகள்
அமெரிக்கா, சீனா, பிலிப்பைன்சு, மலேசியா சிங்கப்பூர் மற்றும் வியட்னாமிய கடற்படையினர் விமானத்தை தேடும் பணியில் ஈடுபட்டனர்.
மார்ச் 16, 2014
தேடும் பணிகளில் உதவிடுமாறு 25 நாடுகளிடம் வேண்டுகோள் விடுக்கப்பட்டுள்ளதாக மலேசியா தெரிவித்தது.
மார்ச் 20, 2014
விமானத்தின் உடைந்த இரு பாகங்கள் என நம்பப்படும் பொருட்களை தெற்கு இந்தியப் பெருங்கடல் பகுதியில் தமது செய்மதிகள் கண்டுபிடித்துள்ளதாக ஆத்திரேலியப் பிரதமர் டோனி அபோட் தெரிவித்தார்.
மார்ச் 21, 2014
பூமியின் தொலைதூரப் பகுதியில், கடுமையான சூழலில் விமானங்கள் தொடர்ந்து தேடுதல் பணிகளை செய்தன.
மார்ச் 22, 2014
விமானத்தின் உடைந்த பாகம் என நம்பப்படும் பொருள் பற்றிய செய்மதிப் படிமத்தை சீனா ஆராய்ந்து வருவதாக மலேசியா தெரிவித்தது.
மார்ச் 23, 2014
விமானத்தின் உடைந்த பாகம் என நம்பப்படும் பொருள் பற்றிய புதிய செய்மதிப் படிமங்களை பிரான்ஸ் தந்துள்ளதாக மலேசியா தெரிவித்தது.
மார்ச் 24, 2014
விமானம் தெற்கு இந்துமாக்கடலில் விழுந்துள்ளதாக செய்மதிப் படிமங்கள் மற்றும் ராடார் மூலம் தெரியவந்துள்ளது.
சூலை, 29, 2015
காணாமல் போன இவ்விமானத்தின் வலதுபுற இறக்கையின் சிறுபகுதி மடகஸ்காருக்கு அருகில் அமைந்துள்ள பிரான்ஸ் நாட்டுக்குச் சொந்தமான ரியூனியன் தீவிலிருந்து கண்டெடுக்கப்பட்டு, அச்சிறுபகுதி மலேசியா எயர்லைன்ஸ் விமானம் 370தினுடையதே என உறுதிசெய்யப்பட்டது. இத்தகவலை மலேசியப் பிரதமர் ஆகத்து, 5, 2015 அன்று உத்தியோகபூர்வமாக அறிவித்தார்.
பயணிகள் மற்றும் பணிக்குழுவினர்
இவ்விமானத்தின் பொறுப்பாளர் (captain) சாகிரே அக்மத் ஷா ஆவார். 53 அகவையினரான இவர் மலேசியாவின் பினாங்கு நகரத்தவர். 1981இல் மலேசியா எயர்லைன்சில் இணைந்த இவர் 18,365 மணிநேரம் விமானம் ஓட்டிய அனுபவம் மிக்கவர் ஆவார். முதல் அதிகாரியான (first officer) இபரிக் அப்துல் அகமதுவும் மலேசியராவார். 27 அகவையினரான இவர் 2007இல் மலேசியா எயர்லைன்சில் இணைந்து 2,763 மணிநேரம் விமானம் ஓட்டிய அனுபவம் மிக்கவர். 227 பயணிகள் மற்றும் 12 பணிக்குழுவினரின் பெயர்ப்பட்டியலை தங்களின் பதிவேட்டிலிருந்து மலேசியா எயர்லைன்ஸ் வெளியிட்டுள்ளது. 12 பணிக்குழுவினரும் மலேசியராவர்.
புலனாய்வு
இவ்விமானத்தில் பயணம் செய்த இருவர் திருடப்பட்ட கடவுச்சீட்டுக்களைப் பயன்படுத்தியிருப்பதாகத் தெரியவந்ததை அடுத்து, விமானம் காணாமல் போனமை பயங்கரவாதத்துடன் தொடர்புடையதா என்ற கோணத்தில் அமெரிக்க, மலேசிய அதிகாரிகள் ஆராய்ந்து வருகின்றனர்.
மார்ச் 15, 2014
விமானத்தின் தகவல் தொடர்பு கட்டமைப்பானது வேண்டுமென்றே செயலிழக்கப்பட்டமை விசாரணையில் தெரியவந்துள்ளதாக மலேசியா அறிவித்தது. கோலாம்பூரில் நடந்த செய்தியாளர்கள் கூட்டத்தில் பேசிய மலேசியப் பிரதமர் நஜிப் ரசாக், செயற்கைக்கோள்கள் மற்றும் ரேடார்கள் தந்துள்ள ஆதாரங்களின்படி, இவ்விமானம் தனது பாதையினை மாற்றியிருப்பதோடு ஏறத்தாழ ஏழு மணி நேரம் வானத்தில் பறந்துள்ளதாக தெரிவித்தார். விமானத்திலிருந்த ஒருவரால் வேண்டுமென்றே நிகழ்த்தப்பட்ட நிகழ்வுகளாக தெரியவருகிறது எனவும் நஜிப் ரசாக் தெரிவித்தார்.
மார்ச் 18, 2014
தன்னுடைய ரேடார் ஒரு விமானத்தைக் கண்டுள்ளதாகவும், அவ்விமானம் காணாமல்போன மலேசிய விமானமாக இருக்கக்கூடும் எனவும் தாய்லாந்து இராணுவம் தெரிவித்தது.
மார்ச் 02 2016
ஆப்பிரிக்காவின் மொசாம்பிக் கடற்கரையில் போயிங் வகை விமானத்தின் பாகங்களை கண்டுபிடித்துள்ளதாக அமெரிக்க அதிகாரிகள் தெரிவித்துள்ளனர். ஆனால் இந்த செய்தி எந்தளவுக்கு உண்மை என்பது இனிமேல்தான் தெளிவாகும். .
முடிவு
இந்த விமானம் விபத்துக்குள்ளானது என்பதற்கான காரணத்தை ஆராய்ந்த அந்த நாட்டின் உளவுத்துறை முற்றுப்பெறாத பிங் (partial ping) தகவலை காரணம் காட்டியுள்ளது. இந்த பிங்கிங் என்பது விமானத்திற்கும் செயற்கைக்கோளுக்குமான தொடர்பு பிரதிபலிப்பு ஆகும். விமானத்தின் எந்த ஒரு பகுதியையும் கண்டுபிடிக்காத நிலையில் அதன் கருப்புப்பெட்டியை தேடும் பணி முடுக்கிவிடப்பட்டுள்ளது. 2015ம் ஆண்டு மார்ச் நிலவரப்படி இதுவரை இந்த விமானம் பற்றிய தகவல் எதுவுமே கிடைக்கவில்லை.
வெளியிணைப்புகள்
பகுப்பு:2014 நிகழ்வுகள் பகுப்பு:விமான விபத்துகள் பகுப்பு:மலேசியாவில் நிகழ்வுகள்
இராம் பிரகாசு குப்தா
இராம் பிரகாசு குப்தா ( Ram Prakash Gupta 26 அக்டோபர் 1923 -1 மே 2004) என்பவர் இந்திய அரசியல்வாதி ஆவார். உத்தரபிரதேச மாநில முதலமைச்சராகவும் மத்தியப் பிரதேச ஆளுநராகவும் இருந்தவர். பாரதிய சன சங்கம் என்ற கட்சியிலும் அதன் மறு வடிவமான பாரதிய சனதா கட்சியிலும் தலைவராக இருந்தார்.
வரலாறு
அலகாபாத் பல்கலைக் கழகத்தில் பயின்ற இராம் பிரகாசு குப்தா அறிவியலில் முதுவர் பட்டம் பெற்றார். 1967 இல் சரண் சிங் உத்தரப் பிரதேச முதலமைச்சராக இருந்தபோது,  இராம் பிரகாசு குப்தா துணை  முதல்வர் ஆனார். 1977 இல் சனதா கட்சியின் ஆட்சியில் இராம் நரேசு யாதவ் தலைமையில் தொழில் துறை அமைச்சர் ஆனார். உத்தரப் பிரதேச அரசின் திட்டக் குழுவில் துணைத் தலைவராகப் பதவி வகித்தார். கல்யாண் சிங் பதவி விலகலை அடுத்து இவர் முதலமைச்சராகத் தேர்ந்தெடுக்கப்பட்டார். 2003 ஆம் ஆண்டில் மத்தியப் பிரதேச ஆளுநராக அமர்த்தப் பட்டார்.
மேற்கோள்
பகுப்பு:பாரதிய ஜனதா கட்சி அரசியல்வாதிகள் பகுப்பு:உத்தரப் பிரதேச முதலமைச்சர்கள் பகுப்பு:1923 பிறப்புகள் பகுப்பு:2004 இறப்புகள்
டங்கன் உவைட்
மேஜர் தேசமான்ய டங்கன் உவைட் (Duncan White, 1 மார்ச் 1918 – 3 சூலை 1998) இலங்கை விளையாட்டு வீரரும், படை வீரரும் ஆவார். இவர் இலண்டன், 1948 ஒலிம்பிக் போட்டிகளில் 400 மீ தடை ஓட்டப்போட்டியில் இலங்கை சார்பாகக் கலந்து கொண்டு வெள்ளிப் பதக்கம் பெற்று சாதனை படைத்தவர். தடகளப் போட்டிகளில் ஒலிம்பிக் பதக்கத்தை வென்ற முதலாவது தெற்காசியவர் இவரே ஆவார். இவருக்குப் பின்னர் இலங்கையைச் சேர்ந்த சுசந்திகா ஜயசிங்க, 2000 ஒலிம்பிக் போட்டிகளில் வெள்ளிப்பதக்கம் பெற்றார்.
வாழ்க்கைக் குறிப்பு
டங்கன் உவைட் பிரித்தானிய இலங்கையில் களுத்துறையில் பிரித்தானிய வம்சாவளிக் குடும்பம் ஒன்றில் ஜோன் பெர்னார்ட் உவைட், செசீலியா ஆகியோருக்கு இரண்டாவது மகனாகப் பிறந்தார். கண்டி, திரித்துவக் கல்லூரியில் கல்வி பயின்றார். 1952 இல் அஞ்சலா சீபல் என்பவரைத் திருமணம் புரிந்தார். இவர்களுக்கு ஆறு பிள்ளைகள். 1998 இல் இங்கிலாந்தில் காலமானார்.
பெரிய காட்டு ஆந்தை
பெரிய காட்டு ஆந்தையானது (Forest Eagle Owl, Bubo nipalensis) தென்கிழக்கு ஆசியா மற்றும் இந்திய துணைகண்டத்தில் காணப்படும் ஒர் இரவாடி இனமாகும்.
உடலமைப்பு
63 செ.மீ. - குண்டான தோற்றமும் கரும்பு பழுப்பு நிறமான உடலும் கொண்டது. பழுப்பு நிறப்பட்டைக் கோடுகளும் சிறு திட்டான பழுப்புப் புள்ளிகளும் உள்ள மார்பையும் வயிற்றையும் கொண்டது. thumb|left|A painting of the spot-bellied eagle-owl.|பெரிய காட்டு ஆந்தையின் ஒவியம்
காணப்படும் பகுதிகள் & உணவு
மேற்கு கிழக்குத் தொடர்ச்சி மலைசார்ந்த பசுமைமாறா அடர்காடுகளில் உயர் அடத்தியான கிளைகளில் தூங்கியபடி பொழுதைக்கழிக்கும். இரவில் வெளிப்பட்டு காடை, கௌதாரி, முயல் ஓணான், பாம்பு ஆகியவற்றை வேட்டையாடுவதோடு மலைவாழ் மக்கள் வாழ்விடங்களில் நுழைந்து அவர்கள் வளர்க்கும் கோழி, புறா, பூனை ஆகியவற்றையும் தூக்கிச் செல்லும். காட்டில் இறந்து கிடக்கும் புலி முதலான பெரிய விலங்குகளின் இறைச்சியையும் தின்பதுண்டு. ஆழ்ந்த குரலில் நெடுந்தொலைவு கேட்கும்படியாக ஹீட் ஹீட் எனக் கத்தும்.
இனப்பெருக்கம்
thumb|A young spot-bellied eagle-owl, which tend to be paler than adults.|இளம் பெரிய காட்டு ஆந்தை டிசம்பர் முதல் ஜனவரி முடிய வயதான பெரியமரப் பொந்துகளிலும் கழுகு முதலான பறவைகள் கட்டிய பழைய கூட்டிலும் பாறை இடுக்குளிலும் மலைக்குகைகளில் தரையிலும் ஒரு முட்டை மட்டும் இடும். கூட்டை நெருங்குபவர்களைக் கோபத்தோடு தாக்கும். thumb|left|A spot-bellied eagle-owl in the [[Biligiriranga Hills of south இந்தியா.|தென் இந்தியா -பிலிகிரிரங்கா மலை அருகே காணப்படும்பெரிய காட்டு ஆந்தை]]
பி. வி. ரமணா (விளையாட்டு வீரர்)
புசார்லா வெங்கட ராமணா (Pusarla Venkata Ramana) என்பவர் முன்னாள் தொழில்முறை கைப்பந்து வீரர் மற்றும் இந்திய இரயில்வே ஊழியர் ஆவார். மேலும் அவர் இந்திய தேசிய கைப்பந்து அணி உறுப்பினராவார்.
1986 ஆசிய விளையாட்டுப் போட்டிகளில், வெண்கலப் பதக்கத்தை வென்ற கைப்பந்து அணியில் இருந்தார். 2000 ஆம் ஆண்டில் இந்திய கைப்பந்து அணியில் இவரது பங்களிப்புக்காக அருச்சுனா விருது வழங்கப்பட்டது.
குடும்பம்
ரமணனின் மனைவி விஜயா தேசிய அளவில் கைப்பந்து வீரராக இருந்துள்ளார். அவர்களின் இளைய மகள் சிந்து, ரியோ டி ஜெனிரோவில் 2016 ஒலிம்பிக் போட்டிகளில் வெள்ளிப் பதக்கம் வென்ற ஒரு இறகுப்பந்தாட்ட வீரர் ஆவார்.
மேற்கோள்கள்
பகுப்பு:அருச்சுனா விருது பெற்றவர்கள் பகுப்பு:தெலங்காணா நபர்கள் பகுப்பு:இந்திய கைப்பந்து வீரர்கள்‎
ஜாரவா பழங்குடியினர்
ஜாரவா பழங்குடியினர் (ஆங்கிலம் : Jarawa) அந்தமான் நிக்கோபார் தீவுகளில் தெற்கு அந்தமான் மற்றும் நடு அந்தமானில் வாழும் பழங்குடி மக்களில் ஒரு பிரிவினர். ஜாரவா எனும் சொல்லிற்கு “மண்ணின் மைந்தர்கள்” என்று பொருள். இவர்களின் மரபணு சோதனையில் இவர்கள் பசிபிக் தீவைச் சேர்ந்தவர்கள் என்று கண்டுபிடிக்கப்பட்டுள்ளது. அந்தமான் இந்தியாவின் ஒரு பகுதியாக இருந்தாலும் இந்தியர்களின் மரபணு இவர்களின் உடலில் இல்லை.
ஜாராவா பழங்குடி மக்களின் எண்ணிக்கை 250 முதல் 400 வரை இருக்கும் என கணக்கிட்டுள்ளனர். வெளி உலக தொடர்பின்றி தனிமையில் வாழும் தெற்கு அந்தமான் மற்றும் நடு அந்தமானின் மேற்கு பகுதியில் உள்ள அடர்ந்த காட்டில் வாழும் ஜாரவா மக்கள் விலங்குகளையும் அந்தமான் கடலில் மீன்களையும் வேட்டையாடி உண்டு வாழ்கின்றனர். மேலாடையின்றி வாழும் இம்மக்களின் எண்ணிக்கை பல்வேறு காரணங்களால் தொடர்ந்து குறைந்து கொண்டே வருகின்றது.
ஜாரவா பழங்குடி மக்களை இந்திய அரசு பட்டியல் பழங்குடி மக்கள் இனத்தில் சேர்த்துள்ளது. மேலும் இப்பழங்குடியின மக்களை பாதுகாக்க வேண்டிய மக்களாக இந்திய அரசு அறிவித்துள்ளது.
மக்கள் தொகை
ஜாரவா ஆதிவாசிகள் அழிந்துவரும் இனமாக கருதப்படுவதால் அவர்கள் வசிக்கும் பகுதிக்குள் செல்ல எவரையும் அரசு அணுமதிப்பதில்லை. ஆனாலும் தற்போது இவர்களின் மொத்த மக்கள் தொகையே 412 பேர்தான் என தோராயமாக கணக்கெடுக்கப்பட்டுள்ளது. இவர்களின் வாழ்விடம் தெற்கு மற்றும் நடு அந்தமான் பகுதிகளாகும்.
ஜாரவா மக்கட்தொகை குறையக் காரணங்கள்
ஜாரவா பழங்குடியினர் வாழும் பகுதிகளை கடக்கும் சுற்றுலா பயணீகளிடமிருந்தும், வேட்டைக்காரர்களிடமிருந்தும், இம்மக்கள் வாழும் பகுதியில் தேசிய நெடுஞ்சாலை அமைத்த தொழிலாளர்களிடமிருந்தும் பரவிய தொற்று நோய்களால் ஜாராவா மக்கள் பலர் இறந்துவிட்டனர். .
ஜாரவா பெண்கள் மீதான பாலியல் வன்முறைகள்
சுற்றுலா பயணிகளாலும், வேட்டைக்காரர்களாலும் இப்பழங்குடியின பெண்கள் பாலியல் வன்முறைக்கு ஆளாயினர்
ஜாராவா பழங்குடி மக்களை காக்க அரசின் நடவடிக்கைகள்
ஜாரவா மக்களை வெளியாட்களிடமிருந்து பாதுகாக்கும் பொருட்டு, இந்திய அரசு இம்மக்களை பாதுக்காக்கப்பட்ட இனத்தவர்கள் என்று அறிவித்துள்ளது. எனவே அம்மக்கள் வாழும் காட்டுப் பகுதியில் அமைந்துள்ள தேசிய நெடுஞ்சாலை வழியாக சுற்றுலா செல்லும் பயணிகள், தாங்கள் பயணிக்கும் வாகனங்களை நிறுத்தவோ, ஜாரவா மக்களிடம் பேசவோ,  புகைப்படம் எடுக்கவோ, ஜாரவா பழங்குடி பெண்களிடம் பாலியல் வன்கொடுமை செய்யவோ, தின்பண்டங்கள் வழங்கவோ கூடாது என்று அந்தமான் அரசு நிர்வாகம் சுற்றுலாக்களை இயக்கும் நிறுவனங்களுக்கு மிகக் கடுமையாக எச்சரித்துள்ளது. .அரசின் எச்சரிக்கைகளை மீறி செயல்படும் சுற்றுலா பயணிகள் மற்றும் சுற்றுலா நடத்துனர்களிடம் தண்டத்தொகை வசூலிப்பதுடன், அவர்கள் மீது குற்ற வழக்குகள் பதிவு செய்கிறது அந்தமான் அரசு நிர்வாகம்.
வெளி இணைப்புகள்
பகுப்பு:இந்தியப் பழங்குடிகள் பகுப்பு:அந்தமான் நிக்கோபார் தீவுகளின் இனக்குழுக்கள் பகுப்பு:இந்திய இனக்குழுக்கள்
போரான் டிரைபுளோரைடு ஈதரேட்டு
போரான் டிரைபுளோரைடு ஈதரேட்டு (Boron trifluoride etherate) என்பது BF3O(C2H5)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரைபுளோரைடு டையெத்தில் ஈதரேட்டு அல்லது போரான் டிரைபுளோரைடு–ஈதர் அணைவு என்ற பெயர்களில் ஒன்றால் இச்சேர்மம் அழைக்கப்படுகிறது. பொதுவாக BF3OEt2 என்ற சுருக்க வாய்ப்பாட்டால் இது குறிக்கப்படுகிறது. நிறமற்று காணப்படும் இச்சேர்மத்தின் நாட்பட்ட மாதிரிகள் பார்ப்பதற்கு பழுப்பு நிறத்தில் தோன்றுகின்றன. லூயிசு அமிலம் அவசியமாகின்ற பல வினைகளில் போரான் டிரைபுளோரைடுக்கு ஒரு மூலமாக இச்சேர்மம் பயன்படுத்தப்படுகிறது. நான்முக போரான் டை எத்தில் ஈதர் ஈந்தணைவியுடன் ஒருங்கிணைந்திருப்பது போன்ற தோற்றத்தை இச்சேர்மம் அளிக்கிறது. மெத்தனால் அணைவு உள்ளிட்ட ஏராளமான வரிசைச் சேர்மங்கள் அறியப்படுகின்றன
.
வினைகள்
வேதிச் சமநிலையின் வழியாக போரான் டிரை புளோரைடுக்கு ஓரு மூலமாக இச்சேர்மம் உதவுகிறது. BF3OEt2  BF3 + OEt2 BF3 வலிமை குறைந்த லூயிசு அமிலங்களைக்கூட பிணைக்கிறது. உருவாகும் கூட்டு விளைபொருள்கள் அணுக்கரு கவரிகளும் வினைபுரிவதை இது தூண்டுகிறது.
மேற்கோள்கள்
பகுப்பு:புளோரைடுகள் பகுப்பு:போரான் சேர்மங்கள் பகுப்பு:போரான் ஆலைடுகள் பகுப்பு:அமில வினையூக்கிகள்
வி. அப்பசாமி வாண்டையார்
'''ராவ் பகதூர் வி. அப்பசாமி வாண்டையார்''', இந்திய அரசியல்வாதியும் மற்றும் இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தி ன்  பூண்டி எஸ்டேட்டின் தலைவராக இருந்தார்.
சென்னை மாகாண சட்டமன்றத் தேர்தல், 1920 ல் நடந்த தேர்தலில் நீதிக் கட்சி (Justice Party, ஜஸ்டிஸ் கட்சி) சார்பாக போட்டியிட்டு வெற்றி பெற்றார்.
இவருடைய மகன்கள் ராவ் பகதூர் அ. வீரயா வாண்டையார் மற்றும் அ. கிருஷ்ணசாமி வாண்டையார் ஆவார்கள்.
அண்ணாசாமி தேவர்
இவருடைய மகன் அப்பாவு தேவர், தனது கிராமப்புறத்தில் கல்வியை வளர்க்க விரும்பினார். அவர் 1958 இல் தஞ்சாவூர் மாவட்டம், பாபநாசம் வட்டம், அம்மாபேட்டையில் உக்கடை அ.அப்பாவு தேவர் மேல்நிலைப் பள்ளியைத் தொடங்கினார்.
References
பகுப்பு:தஞ்சாவூர் மாவட்ட நபர்கள்
கிருஷ்ணப்பட்டினம் துறைமுகம்
கிருஷ்ணப்பட்டினம் துறைமுகம் என்னும் துறைமுகம், இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தின் கிருஷ்ணப்பட்டினத்தில் உள்ளது. இந்த துறைமுகத்தை தனியார் நிறுவனத்தினர் கட்டி, நிர்வகிக்கின்றனர். இது சென்னைத் துறைமுகத்தில் இருந்து 190 கி.மீ வடக்கிலும், நெல்லூருக்கு 18 கி.மீ கிழக்கிலும் அமைந்துள்ளது. இந்த துறைமுகத்தின் 92% சதவீத பங்குகளை ஐதராபாத்தைச் சேர்ந்த சி.வி.ஆர். குழுமத்தினர் வைத்துள்ளனர். லண்டனைச் சேர்ந்த 3ஐ குரூப் பி.எல்.சி என்னும் நிறுவனம் மீதி பங்குகளைக் கொண்டுள்ளது.
பெயர்
முற்காலத்தில் இங்கிருந்த துறைமுகத்தை விஜயநகரப் பேரரசின் கிருஷ்ண தேவராயர் இயக்கிவந்துள்ளார். அவர் நினைவாக இத்துறைமுகத்துக்கு அவர் பெயர் சூட்டப்பட்டுள்ளது.
அமைப்பு
இது இந்தியாவிலேயே பெரிய தனியார் துறைமுகம் ஆகும். இதை 2008ஆம் ஆண்டின் ஜூலை பதினேழாம் நாளில் ஐ.மு.கூ தலைவரான சோனியா காந்தி திறந்துவைத்தார். இந்த துறைமுகம் 4,553 ஏக்கர்கள் பரப்பளவில் அமைந்துள்ளது. இங்கு ஏற்படுத்தப்பட்டுள்ள ஒப்பந்தத்தின்படி, இந்த துறைமுகத்தில் கிடைக்கும் லாபத்தில் 2.6 சதவீத வருமானத்தை நிறுவனத்தினர் ஆந்திரப் பிரதேச அரசுக்கு வழங்க வேண்டும். முதல் முப்பது ஆண்டுகளுக்கு இந்நிலை தொடரும். பின்னர், 5.4 சதவீத வருமானத்தையும், 40வது வருடத்தில் இருந்து 10.8 சதவீத வருமானத்தையும் மாநில அரசுக்கு வழங்க வேண்டும்.
திறன்
2014ஆம் ஆண்டில் கணக்கிட்டபடி, இந்த துறைமுகத்தில் ஆண்டுதோறும் 75 மில்லியன் டன் பொருட்களை கையாள முடியும்.
சான்றுகள்
பகுப்பு:இந்தியத் துறைமுகங்கள் பகுப்பு:நெல்லூர் மாவட்டம்
சமயம் மற்றும் புராணங்களில் கால்நடைகள்
கால்நடைகளின் பல்வேறு பயன்பாடு காரணமாக, அவை பற்றிய நம்பிக்கைகள் மதம் மற்றும் சமூகங்களில் முக்கியத்துவம் பெறுகிறது. நேபாளம்,இந்தியா உள்ளிட்ட சில நாடுகள் கால்நடைகளைக் கொல்ல தடை விதித்துள்ளது. அவற்றின் இறைச்சியை உண்ணுதல் பாவச்செயலாகவும் அப்பகுதிகளில் கருதப்படுகிறது.
இந்து மதம், சைன மதம், பௌத்தம் போன்ற மதங்களில் கால்நடைகள் புனிதமாக மதிக்கப்படுகிறது. இவை மட்டுமல்லாது பண்டைய எகிப்து, பண்டைய கிரேக்கம்,பண்டைய இஸ்ரேல், உரோம், ஜெர்மனி போன்ற நாடுகளில் நிலவிய ஆதி மதங்களிலும் கால்நடைகள் முக்கிய பங்கு வகித்தன.
இந்திய மதங்களில்
கால்நடைகளைக் கொலை செய்வதற்கு எதிரான சட்டம் இந்தியாவில் பல மாநிலங்களில் அமுல்படுத்தப்பட்டுள்ளது. கேரளா, மேற்கு வங்கம், வடகிழக்குப் பகுதிகள் சிலவற்றில் இச்சட்டம் நடைமுறைபடுத்தப்படவில்லை.
இந்து மதம்
பல அறிஞர்கள் இந்து மதத்தில் நிலவும் பசு வழிபாட்டிற்குக் காரணம் பால்,உரமாகவும் எரிபொருளாகவும் பயன்படும் பசுவின் சாணம் மற்றும் விவசாயம் என்பவற்றைக் குறிப்பிடுகின்றனர். பண்டைய நூல்களான இருக்கு வேதம், புராணங்களில் கால்நடைகள் முக்கியத்துவம் வாய்ந்ததாகக் குறிப்பிடப்படுகின்றன. எனினும் இப் பண்டையப் பசு வழிபாடு ஒரு விவாதப்பொருளாகவே இருந்து வருகிறது. டி. என். ஷா வின் கூற்றுப்படி மாடு உட்பட எந்த கால்நடைகளும் புனிதமாக பின் நாட்களைப்போல் புராதன இந்தியாவில் கருதப்படவில்லை. "கிரக சூத்திரம்", ஈமச்சடங்குகளின் பின் மாட்டிறைச்சி உண்பதை ஒரு சடங்காகக் குறிப்பிடுகிறது,. ஆனால் அமெரிக்க மானிடவியலாளர் மார்வின் ஹரிஸின் கூற்றுப்படி வேத கால இலக்கியங்கள் முன்னுக்கு பின் முரணான செய்திகளைக் கூறுகிறது. சில நூல்கள் இறைச்சி உண்பதைச் சடங்காக வலியுறுத்தும் அதேசமயம், சில அதை பாவச்செயலாக வலியுறுத்துவதே இதற்குக் காரணம். சாந்தோக்கிய உபநிடதத்தில் (கி.மு800) அஹிம்சையை அதாவது உயிர்களுக்கு துன்பம் விளைவிக்காமல் இருப்பதை பற்றிக் குறிப்பிடப்பட்டிருக்கிறது. முதலாம் நூற்றாண்டு நடுப்பகுதியில் இந்து மதம், பௌத்தம், சைனம் ஆகிய மதங்கள் முன் பிறவி மற்றும் மறு பிறவி கர்ம வினையை காரணம் காட்டி  அஹிம்சையை வலியுறுத்தின. ஆய்வாளர் ஹாரிசின் கூற்றுப்படி பொ.கா200ம் ஆண்டு காலப் பகுதிகளில் மிருகங்களைக் கொல்லுதல், இறைச்சி உண்ணுதல் போன்றன மத நம்பிக்கைகளுக்கும் உயிரினங்களுக்கும் எதிரானதாகக் கருதப்பட்டதுடன் அவை தடை செய்யப்பட்டும் இருந்தது.
இருக்கு வேதம் பசுக்களை 'அக்ன்யா' அதாவது கொல்லப்படக்கூடாதது எனக் குறிப்பிடுகிறது. thumb|இந்து கடவுள் கிருஷ்ணன் பசுக்களுடன். thumb|இந்து மதத்தில் கன்று விடியலுடன் ஒப்பிடப்படுகிறது. வேத காலத்தில் எழுதப்பட்ட நூல்களில் கால்நடைகள் மட்டுமல்லாது அனைத்து நான்கு கால் விலங்குகள் மீதும் வன்முறை பிரயோகிப்பதை எதிர்ப்பதோடு மட்டுமல்லாது, பசுவைக் கொல்வது மனிதர்களை, குறிப்பாக பிராமணர்களைக் கொல்வதற்குச் சமம் என வலியுறுத்துவதாக நந்திதா கிருஷ்ணா குறிப்பிடுகிறார். மேலும் அவர் அதர்வண வேத(~1200-1500 BCE) மந்திரம் 8.3.25, அனைத்து மனிதர்கள், கால் நடைகள், குதிரைகளைக் கொல்வதைக் கண்டிப்பதோடு அவ்வாறு கொலை செய்பவர்களைத் தண்டிக்க அக்னி தேவனிடம் வேண்டுவதாகவும் குறிப்பிடுகிறார்.
ஸ்மிருதிகள் மற்றும் இதர இந்து நூல்களில் குறிப்பிட்டுள்ள அஹிம்சை காரணமாகவே புலாலுண்ணாமை வழக்கத்திற்கு வந்ததாக லுட்விக் அல்ஸ்டோஃப் கூறுகிறார். என்றாலும் கால் நடைகளுக்கான ஆதரவு எல்லா இடங்களிலும் நிலவவில்லை. கிரிஸ்டோபர் புல்லரின் கூற்றுப்படி சில கிழக்கு பகுதிகளில் மிருகங்களைப் பலி யிடும் நிகழ்வும் இடம்பெற்று வந்தது. பெரும்பாலான தற்கால இந்துக்களின் பண்பாடாக கால்நடைகளை மதித்தல் மற்றும் கால் நடைகளைப் பாதுகாத்தல் உள்ளதோடு 'புலாலுண்ணாமை இல்லாமல் அகிம்சை இல்லை எனவும் நம்புகிறார்கள் என்று அல்ஸ்டோஃப் கூறுகிறார். .
பசுக்களைக் கொல்வதற்கு எதிரான தடை, முழு சைவ உணவிற்கான முதல் படியாக அக்காலத்தில் கருதப்பட்டது.
thumb|பசு வடிவத்திலிருக்கும் பிருத்வியை துரத்தும் பிருது. இப்பசுவின் பாலைக் கொண்டே மனிதர்களுக்குத் தேவையான பயிர்களை விளைவித்தான் பிருது பசு வடிவத்திலிருந்த பூமாதேவி பிருத்வியின் பாலிலிருந்தே மனிதர்களுக்குப் பயன்படக்கூடிய பொருட்கள் வந்துள்ளது. சக்கரவர்த்தி பிருது இப்பசுவின் பாலைக் கொண்டே மனிதர்களுக்குத் தேவையான பயிர்களை விளைவித்து பஞ்சத்திலிருந்து தேசத்தைக் காத்தான்.
இந்து நம்பிக்கைகளின் படி பசுக்களின் தாயான காமதேனுவின் மூலமே செழிப்பு வருகிறது எனக் கருதப்படுகிறது. 19-ஆம் நூற்றாண்டில், காமதேனுவின் ஒரு வரைபடம் சகல இந்து தெய்வங்களையும் உள்ளடக்கியதாக வரையப்பட்டு இருந்தது.
வரலாற்று முக்கியத்துவம்
alt=|thumb|1893ல் பசுவதைக்கு எதிராக உருவாக்கப்பட்ட ஒரு துண்டுபிரசுரம். அசுரனாக வரையப்பட்ட இறைச்சி உண்பவரிடம் ஒருவர் பசுக்களைக் கொல்ல வேண்டாமென்றும் அவையே உலகத்தின் ஆதாரமென்றும் கூறுவதாக சித்தரிக்கப்பட்டுள்ளது. இத்துண்டு பிரசுரத்திலுள்ள அசுரன் தங்களைக் குறிப்பிடுகிறதென அக்காலத்து முஸ்லிம்கள் பிரித்தானிய இந்தியப் பேரரசிடம் முறையிட்டார்கள். [[ரவி வர்மா|ராஜா ரவி வர்மாவால் மீள வரையப்பட்டது.(சி. 1897).]]
இந்தப் பசுக்களுக்கு ஆதரவான நிலை பிரித்தானிய கிழக்கிந்திய நிறுவனத்துக்கு எதிராக இந்தியர்கள் 1857ல் முன்னெடுத்த சிப்பாய்க் கிளர்ச்சியில் பெரும் பங்கு வகித்தது. பிரித்தானிய கிழக்கிந்திய கம்பெனியில் சிப்பாய்<களாக இருந்த இந்து மற்றும் முஸ்லிம்கள் தாங்கள் உபயோகிக்கும் வெடி மருந்து சுற்றியுள்ள காகிதத் தோட்டாக்கள் பன்றி மற்றும் பசுவின் கொழுப்பினால் மேற்பூச்சு பூசப்பட்டுள்ளதாக நம்பினர். பன்றியிறைச்சி உண்ணுதல் இஸ்லாமில் தடை செய்யப்பட்டுள்ளது. சிப்பாய் வீரர்கள் ஒவ்வொரு முறையும் துப்பாக்கியை மீள் நிரப்பும் போதும் இக்காகிதத் தோட்டாக்களின் முனையை கடிக்க வேண்டியிருந்தமை பிரித்தானியர் தங்கள் மத நம்பிக்கைகளை முனைப்பாகவே புண்படுத்துவதாக முஸ்லிம் சிப்பாய்கள் கருதினர்.
1717க்கும் 1977க்குமிடைப்பட்ட காலப்பகுதியில் நடந்த 167 இனவாத கலவரங்களில், 22 கலவரங்கள், பசுவதை காரணமாக நடைபெற்றதென ஒரு கணக்கெடுப்பு.
காந்தியின் போதனைகளில்
பசுக்களைப் பாதுகாத்தல் என்பது விலங்குகளின் உரிமைகள், அவற்றை கொல்லாதிருத்தல் ஆகியவற்றின் அடையாளமாக காந்தி நினைத்தார். அவர் பசுக்களை தெய்வமாகக் கருதினார். பசுக்களைக் கொல்லாதிருத்தல் அனைத்து உயிர்களுக்கெதிரான வன்முறைகளைப் தடுப்பதற்கான முதற்படி என அவர் தெரிவித்தார். மேலும் அவர் ''நான் பசுக்களை வணங்குகின்றேன். உலகமே எதிர்த்தாலும் அதை கைவிடப்போவதில்லை. பசுவின் பாதுகாப்பே இந்து மதத்தின் உயிர்நாடி'' என்றும் குறிப்பிட்டார். ஆனாலும் பசுக்களைக் கொல்வதற்கு எதிரான சட்டத்தை அவர் முன் மொழியவில்லையென அவர் கூறினார்,
"அவர்களாக முன் வராமல் நான் எப்படி பசுவைக் கொல்வதை நிறுத்தக் கட்டாயப்படுத்த முடியும். இந்தியாவில் இந்துக்கள் மட்டுமல்ல இஸ்லாமியர், கிறித்துவர், பார்சிக்கள் போன்ற ஏனைய மதத்தவர்களும் வாழுகிறார்கள்."
சமணம்
சமணம் கால்நடைகள் உட்பட அனைத்து உயிரினங்களுக்கெதிரான வன்முறையை எதிர்க்கிறது. பிறரில் அன்பு செலுத்துதல், பிறருக்கு உதவுதல், பிறருக்கு தீங்கு விளைவிக்காதல் என மானிட தர்மங்களைச் சமண மதம் போதிக்கிறது.
சமண மதத்தில் ஒரு துறவியோ அல்லது அம்மதத்தைப் பின்பற்றுகிறவர்களோ விலங்கு அறுப்பு இடங்களுக்குச் செல்லக் கூடாதெனப் பாரம்பரியம் உள்ளது. சமணர்கள் தாவர உணவில் கிடைக்கும் ஊட்டச்சத்துக்களே மனிதருக்கு போதுமானதென நம்புகின்றனர். இதன் மூலம் மிருகவதையைத் தடுக்கலாமெனவும் சமணர்கள் கூறுகின்றனர். சில சமண அறிஞர்கள் கால்நடை அறுப்பு காரணமாக மனித உணவு உற்பத்தி நிலங்கள் குறைவடைவதாகவும், கால்நடை அறுப்பை 50 வீதத்தால் குறைத்தால் உலக பஞ்சத்தைத் தீர்க்கலாம் எனவும் குறிப்பிட்டிருந்தனர்.
பௌத்தம்
அகிம்சை பௌத்ததின் ஐந்து கட்டளைகளில் ஒன்றாகும். பசுவைக் கொல்லுதல் தடை செய்யப்பட்ட ஒன்றாக மட்டுமல்லாது பசுவைக் காத்தல் சகல உயிர்களையும் காப்பதற்கு சமமென பௌத்தம் கூறுகிறது. கால்நடை மனிதனின் மறுபிறப்பாக பிறவி சுழற்சியில் இடம்பெறுவது சில பௌத்த பிரிவுகளில் விளக்கப்படுகிறது. விலங்குகளைப் பாதுகாத்தல் மற்றும் உயிர்களிடத்தில் அன்பு செலுத்துதல் நற்கர்மாவாகவும் பதியப்பட்டுள்ளது. மகாயான புத்த மதம் விலங்குகளைக் கொல்லுதல், உண்ணுதல் ஆகியவைகளைக் கண்டிப்பதோடு இறைச்சி விற்பனையையும் தடை செய்துள்ளது.. இந்திய புத்த நூல்கள் தாவர அடிப்படையிலான உணவுகளை ஆதரிக்கின்றன.
கொலையிலிருந்து விலங்குகளை காத்தல் மறுபிறவிக்கு புண்ணியம் சேர்க்குமென பௌத்தம் தெரிவிக்கிறது. ரிச்சர்ட் கொம்ப்ரிச்சின் கூற்றுப்படி பௌத்தம் சைவ உணவை ஆதரித்தாலும் நடைமுறையில் அது சாத்தியப்படவில்லை. மேலும் தேரவாத பௌத்ததில் பொதுவாக மற்ற விலங்கிறைச்சி உண்பதை விட மாட்டிறைச்சி உண்பது மிகவும் பாபகரமான செயல் எனவும் அறிவிக்கிறது. {{refn|The protection of cattle and prevention of cattle slaughter is not limited to Buddhists in India, but found in other Theravada countries such as Sri Lanka, Myanmar and others.
இறைச்சி உண்ணுதல் பௌத்தத்தில் ஒரு விவாதப் பொருளாக இருக்கிறது. பெரும்பாலான தேரவாத பௌத்தத்தில் அது ஆதரிக்கப்பட்டாலும் மகாயான பௌத்தம் அதை எதிர்க்கிறது. சில பழைய சூக்தங்கள் புத்தர் இறைச்சி உட்கொண்டதால் புத்த பிக்குகள் இறைச்சி உண்ண தடையில்லையெனக் குறிப்பிடுகின்றன. அவ்விறைச்சியும் கால் நடைகளைத் தவிர்த்து கோழி, மீன், பன்றி என மட்டுப்படுத்தப்பட்டுள்ளன.
சொராட்டிரியம்
சொராட்டிரிய மதத்தில் geush urva எனும் சொல்லின் அர்த்தம் பசுவின் உயிர், அது பூமியின் உயிராக மொழிபெயர்க்கப்படுகிறது. அஹுனவைட்டி காதா எனும் நூலில், சோரோவஸ்டர் (அல்லது Zoroaster) பசுக்களை வதைக்கும் தன் சக மதத்தவர்களைச் சாடுகிறார். அஹூரா மஸ்டா சோரோவஸ்டரிடம் பசுக்களைப் பாதுகாக்குமாறு கட்டளையிடுகிறார்.
யூதம்
யூதர்கள் ஒவ்வொரு கோடைக்கால ஆரம்பத்திலும் மேற்கூறிய பகுதியை வாசிக்கிறார்கள். இதை அவர்கள் சுகட் என்று அழைக்கின்றனர். யூத கோவில் நிறுவனம் பழங்கால சடங்குகளை உயிர்ப்பிக்க முயல்கிறது. பாரம்பரிய யூதம் மாட்டிறைச்சியை அனுமதிக்கப்பட்ட உணவாக (கோஷர்) கொள்ளுகிறது.,
இஸ்லாம்
யூத மதத்தை ஒற்றி இஸ்லாமும் மதச் சடங்குகளின் படி அறுக்கப்பட்ட பசுக்களின் இறைச்சியை அனுமதிக்கிறது.
இஸ்லாமியப் பெருநாளான ஹஜ்ஜு பெருநாளில் மாடு அறுத்தல் ஒரு முக்கியப் பங்கு வகித்தாலும் இந்தியாவை ஆண்ட பல முகலாய மன்னர்கள் தங்கள் ஆட்சியின் கீழ் வாழ்ந்த இந்துக்கள், சமணர்களை மதித்து மாடு அறுத்தல் சடங்கிற்குத் தடை விதித்திருந்தனர்.
குரானின் இரண்டாம் மற்றும் நீண்ட அத்தியாயத்திற்கு 'பசு' எனப் பெயரிடப்பட்டுள்ளது. அவ்வத்தியாயத்தின் 286 வசனங்களில் ஏழு பசுவைப் பற்றிக் குறிப்பிடுகிறது. மோசேயின் கட்டளை காரணமாக அதாவது அந்நியர் ஒருவரால் கொல்லப்பட்ட உயிரை உயிர்ப்பிக்க பசு ஒன்றைத் தகன காணிக்கையாக்குங்கள் எனும் கட்டளை குரானின் இரண்டாம் அத்தியாயத்தின் பெயர்க்கு வழி வகுத்தது. அப்பத்தியில் இசுரயேலர் எவ்வகையான பசுக்களைத் தகனக் காணிக்கையாக்க வேண்டுமென்றும் குறிப்பிட்டிருந்தது.
பண்டைய எகிப்து
பண்டைய எகிப்தில் காளை மாடுகள் வீரத்திற்கும் ஆண்மைக்கும் சின்னமாகக் கருதப்பட்டதோடல்லாமல் உக்கிர தெய்வங்களான மொன்ட்டு மற்றும் மின் உடன் தொடர்புபடுத்தப்படுகிறது. சில நகரங்கள் காளை மாடுகளைத் தாவ் எனும் கடவுளின் வெளிப்பாடாகவும் தெய்வீக சக்திகளின் (மினேவிஸ் காளை, புகிஸ் காளை, அபிஸ் காளை) மறு உருவாகவும் கருதப்பட்டதால் காளை மாடுகள் எகிப்தில் ஒரு முக்கிய விலங்காக இருந்துள்ளன. பசு மாடுகள் தாய்மையுடனும் இனப்பெருக்கத்துடனும் தொடர்புபடுத்தப்பட்டன. ஒரு எகிப்திய புராணம் மூல நதியை பிரதிநிதித்துவப்படுத்தும் பசுக்கடவுளான மெஹெட் விரெட் ஆதியில் சூரியனுடன் உறவாடி குழந்தை பெற்ற தகவலைச் சொல்கிறது. வானம் சில இடங்களில் பசுவின் உருவிலிருக்கும் பெண்கடவுளாக கற்பனை செய்யப்பட்டது.ஆத்தோர், நியுட், நெய்ட் போன்ற பல பெண் தெய்வங்கள் விண்ணுலக பசுவிற்கு நிகர்படுத்தப்பட்டது.
எகிப்தியர் அனைத்து கால்நடைகளையும் நேர் மறையாகக் கருதவில்லை. காட்டு எருதுகள் குழப்பத்தின் சின்னமாக கருதப்பட்டதுடன் அவற்றைக் வேட்டையாடிக் கொல்வதும் நிகழ்ந்தது.
உசாத்துணைகள்
பகுப்பு:இந்தியப் பண்பாடு பகுப்பு:இந்துத் தத்துவங்கள் பகுப்பு:மாடுகள் பகுப்பு:Pages with unreviewed translations
ரியோ 2
ரியோ 2 வெளிவந்த அமெரிக்க நாட்டு அனிமேஷன் 3டி திரைப்படம் ஆகும். ரியோ முதலாம் பாகத்தின் வெற்றியைத் தொடர்ந்து இயக்குனர் கார்லோஸ் சல்டன்ஹா இயக்கும் ரியோ திரைபடத்தின் 2வது பகுதி இதுவாகும்.
இந்த திரைப்படம் மார்ச் 20, 2014 இல் உலகம் முழுவதும் வெளியிடப்பட்டது.
வெளி இணைப்புகள்
பகுப்பு:2014 முப்பரிமாணத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:புனைவு கதைக் கிளிகள் பகுப்பு:பறவைகளைப் பற்றியத் திரைப்படங்கள் பகுப்பு:புளூ ஸ்கை ஸ்டுடியோஸ் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:2014 கணினி இயங்குப்படத் திரைப்படங்கள் பகுப்பு:அமெரிக்க அசைவூட்டத் திரைப்படங்கள்
நீண்ட கால வேலைவாய்ப்பின்மை விகித அடிப்படையில் நாடுகளின் பட்டியல்
இது ஒரு நீண்ட கால வேலைவாய்ப்பின்மை விகித அடிப்படையில் நாடுகளின் பட்டியல் ஆகும். இது பொருளியல் கூட்டுறவு மற்றும் வளர்ச்சிக்கான அமைப்பு வெளியிட்ட 2012 அறிக்கையாகும்.
வெளி இணைப்புகள்
பகுப்பு:நாடுகள் தொடர்பான பட்டியல்கள்
கத்தி (திரைப்படம்)
கத்தி என்பது இயக்குனர் ஏ. ஆர். முருகதாஸ் கதை, இயக்கத்தில் உருவாகி 2014 ஆம் ஆண்டு தீபாவளியன்று வெளியான தமிழ்த் திரைப்படம். இப்படத்தின் நாயகராக விஜய்யும் நாயகியாக சமந்தாவும் நடித்துள்ளனர். இப்படத்திற்கான படப்பிடிப்பு, 2014ஆம் ஆண்டு பிப்ரவரி 3ம் நாள் கொல்கத்தாவில் தொடங்கப்பட்டது. இப்படத்தில் விஜய், இரட்டை வேடத்தில் நடித்துள்ளார். விஜய் ஏற்கனவே அழகிய தமிழ்மகன் என்ற திரைப்படத்தில் முதன்முதலாக இரட்டை வேடத்தில் நடித்தார்.
திரைக்கதை
கதைச்சுருக்க எச்சரிக்கை: கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.
அதிகார வர்க்கத்தினரை தன் வசம் வைத்திருக்கும் கார்ப்பரேட் முதலைகளின் அசுர பலத்தில், விவசாயிகளின் குரல் கேட்காமலேயே காற்றில் காணாமல் போகிறது. நமக்கு சோறு கிடைக்க வேண்டும் என்று நினைக்கிற நாம், நமக்கு சோறு போட்ட விவசாயிகளின் நிலையை எப்போதவது சிந்தித்ததுண்டா? இந்த கேள்வியைத்தான் அனைவருக்கும் கேட்கிற வகையில் கத்தி படத்தில் துணிச்சலோடு ‘கத்தி’ கேட்கிறார் ஏ.ஆர்.முருகதாஸ்!
தன்னூத்து என்கிற கிராமம். தண்ணீர் பஞ்சத்தால் அந்த விவசாய நிலங்களை விற்பதற்கு கிராம வாசிகள் முடிவு செய்கிறார்கள். அந்த ஊரில் பூமிக்கு அடியில் ஓர் ஊற்று இருப்பதாகவும், அதனால் தான் அந்த கிராமத்திற்கு தன்னூத்து என்கிற பெயர் வந்ததாகவும், ஊற்று இருக்கிற இடத்தை கண்டுபிடித்துவிட்டால் சுற்றியிருக்கிற இரண்டு மாவட்டத்தின் தண்ணீர் பிரச்சனை தீர்ந்துவிடும் என்று சொல்லும் விஜய் (ஜீவானந்தம்), தான் அந்த இடத்தை கண்டுபிடித்துத் தருகிறேன் என்று சொல்லி அதற்கான வேலைகளைத் தொடங்குகிறார்.
ஊற்று ஓடுகிற இடத்தை ஜீவானந்தம் கண்டுபிடித்த அடுத்த நொடி, தன் இராட்சத கால்களை பதித்து அந்த இடத்திற்கு வேலி போடுகிறது ஒரு கார்ப்பரேட் நிறுவனம். அதை எதிர்த்து கேள்வி கேட்கும் ஜீவானந்தத்தை போலிஸ் கைது செய்கிறது. என்ன செய்வதென்று தவித்து போகும் அந்த கிராம மக்களின் குரல் உலகத்துக்கு கேட்காமலே போகிறது. உலகத்தின் கவனத்தை தங்களின் கிராம வசம் திருப்ப அந்த கிராமத்தை சேர்ந்த ஏழு பேர் ஒரே நாளில் தங்களின் கழுத்தை அறுத்துக்கொண்டு தற்கொலை செய்துகொள்கிறார்கள்.
பிரச்சனை பெரிய அளவில் வெடிக்கிறது. அந்த இடம் சீல் வைக்கப்படுகிறது. இனி தான் தொடங்குகிறது நீதிக்கும், அநீதிக்குமான போராட்டம். தன் சொந்த கிராமத்தை மீட்க ஜீவானந்தம் எடுக்கும் முயற்சிகளையும், அவரைப் போலவே இருக்கும் இன்னொரு விஜய்யான கதிரேசன் எப்படி உள்ளே வந்தார் என்பதுதான் இப்படத்தின் திரைக்கதை
இசை
இப்படத்திற்கு வளர்ந்து வரும் இசையமைப்பாளர் அனிருத் அவர்கள் இசையமைத்துள்ளார் .ஐந்து பாடல்கள் இந்த திரைப்படத்தில் இடம் பெற்றுள்ளது.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜய் நடித்துள்ள திரைப்படங்கள் பகுப்பு:ஏ. ஆர். முருகதாஸ் இயக்கிய திரைப்படங்கள் பகுப்பு:சமந்தா நடித்த திரைப்படங்கள்
டைப்பிஸ்ட் கோபு
கோபாலரத்னம் எனும் இயற்பெயரைக் கொண்ட டைப்பிஸ்ட் கோபு (இறப்பு: மார்ச் 6, 2019) 600 இற்கும் மேற்பட்ட மேடை நாடகங்களிலும், 400 திரைப்படங்களில் நகைச்சுவை நடிகராகவும் நடித்தவர்.
நடிப்புத் தொழில்
1959-ல் நெஞ்சே நீ வாழ்க எனும் மேடை நாடகத்தில் டைப்பிஸ்ட் கோபு எனும் கதாபாத்திரத்தில் நடித்ததால், கோபாலரத்தினத்திற்கு டைப்பிஸ்ட் கோபு அடைபெயர் நிலைத்து நின்றது. 1965ல் கே. பாலசந்தர் இயக்கிய நாணல்  எனும் திரைப்படத்தில் முதலில் அறிமுகமானார்.
பின்னர் ஒய். ஜி. மகேந்திரன் நாடகக் குழுவில் இணைந்து பல மேடை நாடகங்களில் நடித்தார். 2002ல் இவருக்கு கலைமாமணி விருது வழங்கப்பட்டது. இவர் தொலைக்காட்சித் தொடர்களில் நகைச்சுவை நடிகராக நடித்துள்ளார்.
இறப்பு
டைப்பிஸ்ட் கோபு, தமது 82-வயதில் உடல்நலக்குறைவால் 6 மார்ச் 2019 அன்று மறைந்தார்.
வெளியிணைப்புகள்
பகுப்பு:2019 இறப்புகள் பகுப்பு:இந்தியத் தமிழ் நாடக நடிகர்கள் பகுப்பு:தமிழ்த் திரைப்பட நகைச்சுவை நடிகர்கள் பகுப்பு:கலைமாமணி விருது பெற்றவர்கள் பகுப்பு:திருச்சி மாவட்ட நபர்கள்
சிறிய காட்டு ஆந்தை
பெயர்கள்
தமிழில்          :சிறிய காட்டு ஆந்தை
ஆங்கிலப்பெயர்  :Jungle owlet அறிவியல் பெயர் :Glaucidium radiatum
உடலமைப்பு
20செ.மீ- காதுகள் நீண்டிராத வட்டத் தலை அமைப்புடைய இதன் பழுப்புநிற உடலில் வெளிர் செம்பழுப்புக் கோடுகள் நிறைந்திருக்கும். மார்பும் வயிறும் வெள்ளை நிறத்தில் ஆங்காங்கே சிறு கீற்றுக்கள் கொண்டவை.
காணப்படும் பகுதிகள் & உணவு
சமவெளி முதல் மலைகளில் 2000மீ. உயரம் வரை காடுகள் நிறைந்த வட்டாரங்களில் தமிழகமெங்கும் காணலாம். மலையடிவாரங்களில் தேக்கு மற்றும் மூங்கில் காடுகளைச் சார்ந்து திரியும். காலை மாலை நேரங்களில் மறைவிடத்திலிருந்து. வெளிப்பட்டு தத்துக்கிளி, வெட்டுக்கிளி சில்வண்டு சிறு பறவைகள் ஆகியவற்றை இரையாகத்தேடித் தின்னும். மேக மூட்டமான நாட்களில் பகல் முழுதும் சுறுசுறுப்பாக வேட்டையாடும். கோ.குக் கோ.ஓகுக் என ஐந்து வினாடிகள் தொடர்ந்து கத்தும். யாரேனும் பார்க்கிறார்கள் எனத் தொpந்தவுடன் எழுந்து பறந்து வேறொரு மரத்தில் சென்று தலையை மட்டும் திருப்பி வந்தவர்கள் தன்னைத் தொடர்கின்றார்களா எனக் கவனிக்கும். வால்காக்கை, நீண்டவால் கரிச்சான் ஆகியவற்றுடன் சேர்ந்தும் இரை தேடக் காணலாம்.
இனப்பெருக்கம்
மார்ச் முதல் மே வரை மரப்பொந்தில் 3 முதல் 4 முட்டைகள் வரை இடும். குக்குறுவான் மரங்கொத்தி ஆகியவற்றின் பொந்துகளை பயன்படுத்தும்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:ஆந்தைகள் பகுப்பு:தெற்காசியப் பறவைகள்
பொரிப்புள்ளி ஆந்தை
பொரிப்புள்ளி ஆந்தை அல்லது மச்ச மர ஆந்தை (Strix ocellata) என்பது இந்தியாவில் காணப்படும் பெரிய ஆந்தை சிற்றினமாகும். இவை தோட்டங்கள் மற்றும் வறண்ட முள் காடுகள் அல்லது விவசாய நிலங்களை ஒட்டிய இலையுதிர் காடுகளில் காணப்படுகின்றன. விடியற்காலை மற்றும் சாயங்கால வேளைகளில் இவை தனித்துவமான ஓசையினை எழுப்பும். இத்தகைய அழைப்புகளால் இவை எளிதில் கண்டறியப்படுகின்றன.
ஆனந்தாசிரமம், காஞ்ஞங்காடு
ஆனந்தாசிரமம் (Anandashram) என்பது இந்தியாவின் கேரள மாநிலத்தில் காசர்கோடு மாவட்டதிலுள்ள, நகராட்சியான காஞ்ஞங்காட்டில் அமைந்துள்ள ஒரு ஆன்மீக மையம் ஆகும். இந்த ஆனந்தாசிரமமானது பாப்பா ராம்தாஸ் மற்றும் பூஜ்ய மாதாஜி என்று அழைக்கப்பட்ட சுவாமி ராமதாஸ் மற்றும் தாய் கிருஷ்ணாபாய் ஆகியோரால் 1931 ஆம் ஆண்டில் அமைக்கபட்டது.
பொரிப்புள்ளி ஆந்தை
பெயர்கள்
தமிழில்          :பொரிப்புள்ளி ஆந்தை
ஆனந்தாசிரமம், காஞ்ஞங்காடு
ஆசிரமத்தின் நோக்கம்
ஆசிரமத்தின் துவக்க விழாவின் போது, சுவாமி ராம்தாஸ் ஆசிரமத்தின் நோக்கத்தை விவரிக்கும் ஒரு சிற்றுரையை நிகழ்த்தினார்: "ஆசிரமத்தின் இலட்சியமானது உலகளாவிய அன்பும் சேவையுமே ஆகும். இது உலகின் அனைத்து உயிர்களிலும் தெய்வீகப் பார்வையை அடிப்படையாகக் கொண்டது . இங்கே ஆண், பெண், குழந்தை என அனைவரும் எந்த சமயத்தை சாதியையும் சேர்தவர்களாக இருந்தாலும் அனுமதிக்கபடுவர். பரஸ்பரம் அன்பு, சேவை உணர்வு போன்றவற்றை வளர்ப்பதற்கு முயலும்  இடமாக இருக்கும், இதன் மூலம் இதன் எல்லைக்குள் உணரப்படுவது வெளி உலகில் மனித வாழ்க்கைக்கு சரியான ஒரு நடத்தைக்கு எடுத்துக்காட்டாக இருக்கும். "
இடம்
ஆனந்தசிரமமானது கேரளத்தின் காசராகோடு மாவட்டத்தில் உள்ள காஞ்ஞங்காடு நகரிலிருந்து சுமார் 5 கி.மீ தொலைவில் தேசிய நெடுஞ்சாலையின் ஒரு சந்திப்பில் அமைந்துள்ளது. ஒரு காலத்தில் ஆளரவமின்றி இருந்த இப்பகுதிக்கான சாலை இன்று, கடைகள், மருத்துவமனைகள் போன்றவைக் கொண்ட ஒரு பரபரப்பான சாலையாக உள்ளது. இந்த சாலையில் உள்ளூர், தோலை தூர பயணப் பேருந்துகள் இயங்குகின்றன. தொடருந்து நிலையத்தை அடைய மகிழுந்து அல்லது தானி மூலம் சுமார் 15 நிமிடங்களில் சென்றடையலாம். அருகிலுள்ள வானூர்தி நிலையம் மங்களூர் வானூர்தி நிலையம் ஆகும். இது ஆசிரமத்திலிருந்து இரண்டு மணி நேர (சாலை அல்லது தொடருந்து வழியாக) பயண நேரத்தில் உள்ளது.
குறிப்புகள்
பகுப்பு:கேரளத்தில் சுற்றுலாத் துறை பகுப்பு:ஆசிரமங்கள் பகுப்பு:காசர்கோடு மாவட்டம்
பொரிப்புள்ளி ஆந்தை
பெயர்கள்
ஆங்கிலப்பெயர்  :Mottled Wood- Owl அறிவியல் பெயர் :Strix - ocellata
உடலமைப்பு
48 செ.மீ. - குண்டான தோற்றமும் தரும். இதற்கு காதுத் தூவிகள் இல்லை. முகம் வெள்ளையானது. உடலில் சிவப்பு, பழுப்பு, கருப்பு, வெள்ளை எனப் பல வண்ணங்களில் புள்ளிகளும் நெளியான சிறு கோடுகளும் கொண்டதாக அழகான வயிறும் வெளிர்மஞ்சளாக கருப்புப் பட்டைகளுடன் காட்சி தரும்.
காணப்படும் பகுதிகள் & உணவு
தமிழகம் எங்கும் அடர்த்தியற்ற மரங்கள் நிற்கும் காடுகள், மாந்தோப்புகள், பெரிய புளியமரங்கள் நிற்கும் தோப்புகள் ஆகியவற்றில் ஊர்ப்புறங்களைச் சார்ந்து திரியும் பகலில் இணையாக மரங்களில் பதுங்கி இருந்து இரவில் வெளிப்பட்டு எலி, சுண்டெலி, பறவைகள், ஓணான், நண்டு ஆகியவைகளை இரையாகத் தேடித்தின்னும். பகலில் தொந்தரவு ஏற்பட்டால், சூரிய ஒளியினைப் பொருட்படுத்தாது தூரமாகப் பறந்து சென்று வேறொரு மரத்தில் அமரும்.
இனப்பெருக்கம்
இனப்பெருக்கப் பருவத்தில் ஹீரட் ட்யுஹீ என மறைவிடத்திலிருந்து வெளிப்படும் முன் குரல் கொடுக்கும் பிற ஆந்தை இனத்தைப் போல மரங்களின் புறக்கிளைகளில் அமராது உயர இலைதழைகளிடையே மறைவாக அமரும் பழக்கம் கொண்டது.ஜனவரி முதல் மார்ச் முடிய மரப்பொந்துகளிலும் பாறை இடுக்குகளிலும் சில குச்சிகள் இறகுகள் ஆகியவற்றை வைத்து 2 முட்டைகள் இடும்.
கலாச்சாரத் தொடர்பு
பொரிப்புள்ளி ஆந்தையின் வினோதமான அழைப்பு கேரளாவின் சில பகுதிகளில் தீய சகுனத்துடன் தொடர்புபடுத்தப்படுகிறது. இந்த அழைப்பு போவா-ஆ (மலையாளத்தில் போகலாம்) என விளக்கப்படுகிறது. இது ஆவி உலகத்திற்கான ஒரு அழைப்பாக கருதப்படுகிறது.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:ஆந்தைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
அசான் பிரியஞ்சன்
அசான் பிரியஞ்சன் (Ashan Priyanjan, பிறப்பு:14 ஆகத்து 1989) இலங்கைத் துடுப்பாட்ட அணியில் விளையாடும் துடுப்பாட்ட, மற்றும் பந்து வீச்சாளர் ஆவார். இவர் 2008 இல் மலேசியாவில் நடைபெற்ற 19-வயதிற்குட்பட்டோருக்கான ஐசிசி உலகக்கிண்ணப் போட்டியில் இலங்கை அணியின் தலைவராகப் பங்குபற்றினார். 19-வயதுக்குட்பட்டோருக்கான 2006 உலகக்கிண்ணப் போட்டியிலும் பங்குபற்றியிருந்தார்.
தனிப்பட்ட வாழ்க்கை
கொழும்பு நாலந்தா கல்லூரியில் கல்வி பயின்ற அசான் பிரியஞ்சன், 2005 முதல் 2008 வரை பாடசாலை துடுப்பாட்ட அணியில் விளையாடினார். பள்ளிப் படிப்பை முடித்துக் கொண்ட பின்னர் இவர் புளூம்ஃபீல்ட் துடுப்பாட்ட அணியில் இணைந்து விளையாடினார். தற்போது இவர் கொழும்பு தமிழ் யூனியன் துடுப்பாட்ட சங்கத்தில் உறுப்பினராக உள்ளார்.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:இலங்கைத் துடுப்பாட்டக்காரர்கள்
பிளைத் நாணல் கதிர்க்குருவி
பொது இயல்புகள்
நாணல் கதிர்க்குருவி என்ற பெயரைப் பெற்றிருந்தாலும் இது பெரும்பாலும் நாணல்களில் காணப்படுவதில்லை; மாறாக, நீர்நிலைகளை விட்டு தொலைவில் புதர்கள் அதிகம் உள்ள இடங்களில் காணப்படும். பார்ப்பதற்கு இவை இடுனா பேரினக் கதிர்குருவிகளில் இடுனா ரமா -வைப் போல் இருக்கும். ஆனால் இவற்றின் குணமான, மரங்களின் மத்தியிலும் உச்சியிலும் காணப்படும் தன்மை பிளைத் நாணல் குருவிகளிடம் இல்லை; மாறாக இவை பெரும்பாலும் புதர்களின் அடிப்பகுதியிலும் தரையிலும் இருக்கும் தன்மை உடையன.
பரவல்
ஐரோப்பா: கிழக்கில் உருசியா, வடக்கில் பின்லாந்து வரையிலும் மேற்கே ஐசுலாந்து வரையிலும் தெற்கே அவுஸ்திரியா வரையிலும்,
ஆசியா: தெற்கில் பாக்கித்தான் வரையிலும் மத்தியில் கசகஸ்தான் தஜிகிஸ்தான் உள்ளிட்ட பகுதிகளிலும் கிழக்கே மங்கோலியா வரையிலும் இது காணப்படுகிறது.
வலசை போகும் இடங்கள்: பெரும்பாலும் இந்தியத் துணைக்கண்டம் மற்றும் மயன்மார்.